# คณะวิทยาศาสตร์และเทคโนโลยี มหาวิทยาลัยเทคโนโลยีราชมงคลธัญบุรี
คณะวิทยาศาสตร์และเทคโนโลยี มหาวิทยาลัยเทคโนโลยีราชมงคลธัญบุรี (อังกฤษ : Faculty of Science and Technology , Rajamangala University of Technology Thanyaburi) เป็นคณะในสังกัดมหาวิทยาลัยเทคโนโลยีราชมงคลธัญบุรีกฎกระทรวงจัดตั้งส่วนราชการในมหาวิทยาลัยเทคโนโลยีราชมงคลธัญบุรี กระทรวงศึกษาธิการ พ.ศ. ๒๕๔๙ (กฎกระทรวงออกตามความในพระราชบัญญัติมหาวิทยาลัยเทคโนโลยีราชมงคล พ.ศ. ๒๕๔๘) ก่อตั้งเมื่อวันที่ 21 มิถุนายน พ.ศ. 2538

 นโยบายและวิสัยทัศน์ 

 วิสัยทัศน์ (Vision) 
“เป็นคณะชั้นนำหนึ่งในห้ากลุ่มพัฒนาเทคโนโลยีและส่งเสริมการสร้างนวัตกรรมที่พัฒนาเทคโนโลยีและนวัตกรรมที่มีคุณค่าสู่สังคมและประเทศ”

 ปรัชญา (Philosophy) 
“นวัตกรรมสร้างชาติ บัณฑิตคณะวิทยาศาสตร์และเทคโนโลยีพัฒนาและสร้างนวัตกรรม”

 ปณิธาน (Determination) 
“มุ่งมั่นจัดการศึกษาและวิจัยในการผลิตบัณฑิตนนักปฏิบัติมืออาชีพและนักนวัตกร ที่ทรงคุณค่าต่อเศรษฐกิจ สังคม และสิ่งแวดล้อม เพื่อการพัฒนาประเทศอย่างยั่งยืน”

 เอกลักษณ์ (Uniqueness) 
“คณะวิทยาศาสตร์และเทคโนโลยีนักปฏิบัติ พัฒนา นวัตรกร และสร้างสรรค์นวัตกรรม”

 อัตลักษณ์ (Identity) 
“นักปฏิบัติมืออาชีพ นักคิด นักสร้างสรรค์นวัตกรรม”

 พันธกิจ (Mission) 
1. ผลิตบัณฑิตนักปฏิบัติมืออาชีพที่สามารถพัฒนาเทคโนโลยีและนวัตกรรม

2. ผลิตผลงานวิจัยและสร้างสรรค์เทคโนโลยีและนวัตกรรมเพื่อการพัฒนาประเทศ

3. บริการวิชาการที่ตอบสนองต่อความต้องการเป็นที่ยอมรับและสร้างความเข้มแข็งให้ชุมชนและสังคมอย่างยั่งยืน

 ค่านิยมองค์กร (Core values) 
สร้างความเข้มแข็งให้กับชุมชนและสังคม (S = Strength)

ด้วยการสร้างเครือข่ายความร่วมมือกับหน่วยงานทั้งในและต่างประเทศ (C= Collaboration)

เพื่อสร้างนวัตกรรม (I = Innovation)

ที่ขับเคลื่อนด้วยเทคโนโลยี (T = Technology)

 วัฒนธรรมองค์กร (Organization Working Culture) 
รักองค์กร ร่วมคิด ร่วมทำ ร่วมพัฒนาสู่สากล

 สมรรถนะหลัก 

 ผลิตบัณฑิตนักนวัตกรที่ปฏิบัติงานได้จริง มีการบูรณาการข้ามศาสตร์ มีสมรรถนะด้าน IT & Tech และ IT ตามาตรฐานสากล
 สร้างนวัตกรรม/งานวิจัยด้านวิทยาศาสตร์ประยุกต์เพื่อพัฒนาประเทศ ตีพิมพ์ผลงานวิจัยในฐานข้อมูลสากที่สามารถนำไปใช้ประโยชน์ได้
 มีศูนย์ความเป็นเลิศสร้างรายได้ให้กับคณะและสร้างศูนย์การเรียรรู้ให้กับชุมชนและสังคมอย่างยั่งยืน
 มีเครือข่ายและหน่วยงานภารรัฐและเอกชนทั้งในและต่างประเทศ

 ประวัติ 
คณะวิทยาศาสตร์และเทคโนโลยี เดิมชื่อ คณะวิทยาศาสตร์ ได้ก่อตั้งขึ้นตั้งแต่ มหาวิทยาลัยเทคโนโลยีราชมงคลธัญบุรี ใช้ชื่อ สถาบันเทคโนโลยีราชมงคล โดยได้จัดตั้งคณะวิทยาศาสตร์ขึ้นที่ศูนย์กลางสถาบันเทคโนโลยี ราชมงคลเมื่อวันที่ 21 มิถุนายน 2538 โดย รองศาสตราจารย์ ธรรมนูญ ฤทธิมณี อธิการบดีสถาบันเทคโนโลยีราชมงคลในขณะนั้น ซึ่งได้เห็นความสำคัญของการพัฒนาทางด้านวิทยาศาสตร์และเทคโนโลยี อันเป็นฐานความรู้ในการศึกษาทุกสาขาวิชาชีพ และเป็นกำลังสำคัญในการพัฒนาประเทศทางด้านวิทยาศาสตร์และเทคโนโลยีอีกทั้งในขณะนั้นประเทศกำลังขาดแคลนบุคลากรทางด้านวิทยาศาสตร์และเทคโนโลยีอย่างมาก ดังนั้นการจัดตั้งคณะวิทยาศาสตร์ สถาบันเทคโนโลยีราชมงคล จึงสอดคล้องตามความจำเป็นเร่งด่วนของประเทศและเป็นไปตามนโยบายของรัฐบาลที่ต้องการผลิตบุคลากรด้านวิทยาศาสตร์และเทคโนโลยี ให้เพียงพอต่อการพัฒนาเศรษฐกิจและสังคมของประเทศ 

ต่อมาในปี พ.ศ. 2549 ได้มีการเปลี่ยนแปลงระบบการจัดการศึกษา จากสถาบันเทคโนโลยีราชมงคลเป็นมหาวิทยาลัยเทคโนโลยีราชมงคลธัญบุรี และได้มีการเปลี่ยนชื่อจาก คณะวิทยาศาสตร์ เป็น คณะวิทยาศาสตร์และเทคโนโลยี ตามพระราชบัญญัติมหาวิทยาลัยเทคโนโลยีราชมงคลธัญบุรี

คณะวิทยาศาสตร์และเทคโนโลยี ได้รับพระมหากรุณาธิคุณจากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานนามอาคารของคณะฯ ว่า “อาคารเฉลิมพระเกียรติ ๖ รอบ พระชนมพรรษา” และได้รับ พระมหากรุณาธิคุณ ให้อัญเชิญตราสัญลักษณ์งานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรเนื่องในโอกาสพระราชพิธีมหามงคล เฉลิมพระชนมพรรษา ๖ รอบ (5 ธันวาคม 2542) มาประดิษฐานประดับอาคารฯ นอกจากนี้คณะฯ ยังได้รับพระมหากรุณาธิคุณ จากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงโปรดเกล้าฯ พระราชทานพระบรมฉายาลักษณ์ทรงฉลองพระองค์เครื่องแบบเต็มยศ ทรงฉลองพระองค์ครุยมหาจักรีบรมราชวงศ์ มาประดิษฐาน ณ อาคารเฉลิมพระเกียรติ ๖ รอบ พระชนมพรรษา คณะวิทยาศาสตร์และเทคโนโลยี เพื่อเป็นสิริมงคลแก่อาจารย์ นักศึกษา และบุคคลทั่วไป นับเป็นพระมหากรุณาธิคุณเป็นล้นพ้น อันหาที่สุดมิได้

 ทำเนียบคณบดี 
รายนามคณบดีคณะวิทยาศาสตร์และเทคโนโลยี ตั้งแต่อดีตถึงปัจจุบัน มีดังนี้

 คณบดีคณะวิทยาศาสตร์และเทคโนโลยี รายนามคณบดี วาระการดำรงตำแหน่ง 1. รองศาสตราจารย์ ดร.ชัยยุทธ ช่างสาร 16 กุมภาพันธ์ พ.ศ. 2542 - 15 กุมภาพันธ์ พ.ศ. 2546 2. รองศาสตราจารย์ ดร.จุไรรัตน์ ดวงเดือน 16 กุมภาพันธ์ พ.ศ. 2546 - 8 กุมภาพันธ์ พ.ศ. 2550 3. รองศาสตราจารย์ ดร.สมหมาย ผิวสอาด 9 กุมภาพันธ์ พ.ศ. 2550 - 15 กุมภาพันธ์ พ.ศ. 2554 4. ผู้ช่วยศาสตราจารย์ ดร.สิริแข พงษ์สวัสดิ์ 9 กุมภาพันธ์ พ.ศ. 2554 - 27 กันยายน 25595. ผู้ช่วยศาสตราจารย์ ดร.นิพัทธ์ จงสวัสดิ์28 กันยายน พ.ศ. 2559 - ปัจจุบัน

 หลักสูตรการศึกษา 

 หลักสูตรระดับปริญญาตรี 

 หลักสูตรวิทยาศาสตรบัณฑิต(วท.บ.) มี 9 สาขาวิชา ได้แก่ 
 สาขาวิชาคณิตศาสตร์ประยุกต์
 สาขาวิชาสถิติประยุกต์
 สาขาวิชาวิทยาการคอมพิวเตอร์
 สาขาวิชาเทคโนโลยีสารสนเทศและการสื่อสารดิจิทัล
 สาขาวิชาการวิเคราะห์และจัดการข้อมูลขนาดใหญ่
 สาขาวิชาเคมีประยุกต์
 สาขาวิชาชีววิทยาประยุกต์
 สาขาวิชาฟิสิกส์ประยุกต์
 เทคโนโลยีเครื่องมือวัด
 นวัตกรรมวัสดุและนาโนเทคโนโลยี
 สาขาวิชาวิทยาศาสตร์และการจัดการเทคโนโลยีอาหาร

 หลักสูตรระดับปริญญาโท 

 หลักสูตรวิทยาศาสตรมหาบัณฑิต(วท.ม.) มี 4 สาขาวิชา ได้แก่ 
 สาขาวิชาเคมีประยุกต์
 สาขาวิชาชีววิทยาประยุกต์
 สาขาวิชาวิทยาการข้อมูลและสารสนเทศ
 สาขาวิชาเทคโนโลยีวัสดุและนวัตกรรม

 หลักสูตรระดับปริญญาเอก 

 หลักสูตรปรัชญาดุษฎีบัณฑิต(ปร.ด.) มี 2 สาขาวิชา คือ 
 สาขาวิชาเคมีประยุกต์
 สาขาวิชาเทคโนโลยีวัสดุและนวัตกรรม